ສະຫະພັນ ກຳມະບານລາວ ຕ້ອງການ ຂຶ້ນອັດຕາ ຄ່າຈ້າງຂັ້ນຕໍ່າ 
ທ່ານຄຳແພງ ໄຊສົມແພງ ລັດຖະມົນຕີ ກະຊວງແຮງງານ ແລະສະວັດດີການສັງຄົມ ຢືນຢັນວ່າ ຄະນະລັດຖະບານລາວ ໄດ້ອະນຸດມັດ ການຂຶ້ນອັດຕາຄ່າຈ້າງ ຂັ້ນຕໍ່າ.
ສະຫະພັນກຳມະບານລາວຕ້ອງການໃຫ້ປັບຂຶ້ນອັດຕາຄ່າຈ້າງຂັ້ນຕໍ່າຈາກ 9 ແສນກີບ ເປັນ 1 ລ້ານ 2 ແສນກີບ ຕໍ່ເດືອນ ສ່ວນນາຍຈ້າງ ຕ້ອງການປັບຂຶ້ນ ເປັນ 1 ລ້ານກີບ ລັດຖະບານຈຶ່ງໄດ້ອະນຸມັດ 1 ລ້ານ 1 ແສນກີບ ທ່ານຄຳແພງ ໄຊສົມແພງ ລັດຖະມົນຕີວ່າການກະຊວງແຮງງານ ແລະສະວັດ ດີການ ສັງຄົມ ຢືນຢັນວ່າ ຄະນະລັດຖະບານລາວໄດ້ອະນຸມັດການປັບຂຶ້ນອັດ ຕາຄ່າຈ້າງຂັ້ນ ຕໍ່າສຳລັບແຮງງານຈາກ 9 ແສນກີບເປັນ 1 ລ້ານ 1 ແສນກີບ ຫຼືປະມານ 133 ໂດລາ ສະຫະລັດ ຕໍ່ເດືອນ ແລະໃຫ້ມີຜົນບັງຄັບໃຊ້ຢ່າງເປັນທາງການ ນັບແຕ່ວັນທີ 1 ພຶດສະ ພາປີ 2018 ເປັນຕົ້ນມານັ້ນໄດ້ເກີດຂຶ້ນພາຍຫຼັງຈາກ ຄະນະກຳມະການ 3 ຝ່າຍ ທີ່ປະ ກອບດ້ວຍຜູ້ຕາງໜ້າຂອງກະຊວງແຮງງານ ສະພາການຄ້າ ແລະອຸດສາຫະກຳແຫ່ງ ຊາດ ແລະສະຫະພັນກຳມະບານລາວ ໄດ້ພົບປະເຈລະຈາຕໍ່ລອງກັນນັບເປັນໄລຍະ ເວລາເຖິງ14 ເດືອນ ທັ້ງນີ້ໂດຍກອງປະຊຸມຄະນະກຳມະການ 3 ຝ່າຍດັ່ງກ່າວ ໄດ້ເລີ້ມການພິຈາ ລະນາ ກ່ຽວກັບການປັບຂຶ້ນຄ່າຈ້າງຂັ້ນຕໍ່າ ນັບແຕ່ເດືອນກຸມພາ 2017 ເປັນຕົ້ນ ມາ ໂດຍສະ ຫະພັນກຳມະບານລາວ ສະເໜີໃຫ້ປັບຂຶ້ນໃນອັດຕາຄ່າຈ້າງຂັ້ນຕໍ່າຈາກ 9 ແສນກີບ ເປັນ 1 ລ້ານ2 ແສນກີບຕໍ່ເດືອນ ຫາກແຕ່ທາງຝ່າຍສະພາການຄ້າ ແລະອຸດ ສາຫະກຳ ແຫ່ງຊາດເຫັນວ່າຄວນປັບຂຶ້ນເປັນ 1 ລ້ານກີບຕໍ່ເດືອນ ແລະສາມາດ ຕົກລົງກັນໄດ້ທີ່ 1 ລ້ານ 1 ແສນກີບຕໍ່ເດືອນຕາມໜັງສືແຈ້ງການສຳນັກງານ ນາຍົກລັດຖະມົນຕີ ສະບັບ ເລກທີ 560/ສນຍ ລົງວັນທີ 20 ເມສາ 2018 ທີ່ມີຜົນບັງຄັບໃຊ້ນັບແຕ່ວັນທີ 1 ພຶດສະ ພາປີ 2018 ເປັນຕົ້ນມາ ໂດຍສຳລັບຄ່າຈ້າງຂັ້ນຕໍ່າໃນອັດຕາ 9 ແສນກີບຕໍ່ເດືອນນັ້ນ ໄດ້ຈັດຕັ້ງປະຕິ ບັດນັບ ຕັ້ງແຕ່ປີ 2015 ເປັນຕົ້ນມາ ຫາກແຕ່ຈາກການເກັບກໍາຂໍ້ມູນກ່ຽວກັບການປະຕິບັດຄ່າ ຈ້າງແຮງງານຂັ້ນຕໍ່າຢູ່ໃນ 3,053 ຫົວໜ່ວຍທຸລະກິດທົ່ວປະເທດ ໂດຍການສຳພາດ ແຮງງານທັງໝົດ 85,056 ຄົນ ໃນນີ້ເປັນແຮງງານລາວ 67,524 ຄົນ ທີ່ດຳເນີນການ ໂດຍກະຊວງແຮງງານເມື່ອບໍ່ນານມານີ້ ພົບວ່າຄ່າຈ້າງແຮງງານໃນຂະແໜງກະສິກຳຢູ່ ທີ່ລະດັບ 1 ລ້ານ 1 ແສນກີບ ຂະແໜງອຸດສາຫະກຳ 1 ລ້ານ 2 ກີບ ແລະຂະແໜງບໍລິ ການ 2 ລ້ານ 5 ແສນກີບຕໍ່ເດືອນຈຶ່ງຈະເຮັດໃຫ້ຜູ້ອອກແຮງງານເຫລົ່ານັ້ນ ສາມາດດຳ ລົງຊີວິດຢູ່ໄດ້ໃນສະພາວະຄ່າຄອງຊີບໂຕຈິງໃນປັດຈຸບັນ ທາງດ້ານທ່ານໄຊພອນ ພົມປະດິດ ປະທານສະຫະພັນກຳມະບານ ແຂວງບໍ່ແກ້ວກໍ ຢືນຢັນວ່າການປັບຂຶ້ນອດຕາຄ່າຈ້າງຂັ້ນຕໍ່າດັ່ງກ່າວ ຖືວ່າມີຄວາມເໝາະສົມ ເພາະ ເປັນການເກື້ອກູນກັນລະຫວ່າງ ຜູ້ໃຊ້ແຮງງານກັບຜູ້ອອກແຮງງານ ເພື່ອໃຫ້ຕ່າງຝ່າຍ ຕ່າງສາມາດທີ່ຈະຢູ່ລອດໄດ້ ໃນສະພາວະປັດຈຸບັນ ດັ່ງທີ່ທ່ານໄຊພອນ ຢືນຢັນວ່າ: ແຕ່ຢ່າງໃດກໍຕາມການທີ່ແຮງງານລາວສ່ວນໃຫຍ່ເປັນແຮງງານທີ່ບໍ່ມີຝີມືຊາວ ຕ່າງປະເທດທີ່ໄດ້ຂຶ້ນທະບຽນໄວ້ກັບກະຊວງແຮງງານຈຳນວນ 22,766 ຄົນ ແລະເຊື່ອວ່າມີອີກ ວ່າ 30,000 ຄົນ ທີ່ຍັງບໍ່ຂຶ້ນທະບຽນຢ່າງຖືກຕ້ອງ ນອກຈາກນີ້ການທີ່ລາວບໍ່ສາມາດຕອບສະໜອງແຮງງານມີຝີມື ໃຫ້ກັບບໍລິສັດຕ່າງຊາດ ໃນລາວໄດ້ຢ່າງພຽງພໍນັ້ນຍັງເຮັດໃຫ້ລັດຖະບານລາວຕ້ອງໃຫ້ຈ້າງແຮງງານຕ່າງຊາດ ໄດ້ຫຼາຍໝື່ນຄົນ ໃນຂະນະທີ່ແຮງງານລາວສ່ວນຫຼາຍພາກັນເດີນທາງໄປເຮັດວຽກຢູ່ໃນ ໄທ ເພາະໄດ້ຄ່າຈ້າງສູງກວ່າໃນລາວກໍຍັງເຮັດໃຫ້ເກີດບັນຫາຂາດແຄນແຮງງານໃນ ລາວເພີ້ມຂຶ້ນນັບມື້ອີກດ້ວຍ ໂດຍກະຊວງແຮງງານໄທອະນຸຍາດໃຫ້ແຮງງານລາວເຮັດ ວຽກໃນໄທຢ່າງຖືກຕ້ອງ 158,000 ກວ່າຄົນໃນປັດຈຸບັນ